दूसरे वे लोग होते हैं जो किसी कामना की पूर्ति के लिए प्रभु को पूजते हैं । किसी को धन सम्‍पत्ति की कामना होती है, किसी को पुत्र पौत्र की कामना होती है, किसी को ऐश्वर्य की कामना होती है, तो किसी को पद प्रतिष्‍ठा की कामना होती है । उन्‍हें पता होता है कि सभी कामनाओं की पूर्ति करने वाले एकमात्र प्रभु ही हैं । इसलिए विभिन्‍न कामनाओं के लिए विभिन्‍न लोग प्रभु का पूजन करते हैं । ऐसे लोग की संख्‍या भी सबसे ज्‍यादा होती है जो कामनाओं की पूर्ति के लिए प्रभु का पूजन करते हैं ।